

GLAVNI GRAD PODGORICA

Sekretarijat za finansije

**ODLUKA**

**o lokalnim administrativnim taksama**

Podgorica, jun 2019.godine

Na osnovu člana 4 stav 1 Zakona o administrativnim taksama („Službeni list Crne Gore“, br. 18/19 ), člana 38 stav 1 tačka 8 Zakona o lokalnoj samoupravi („Službeni list Crne Gore“, broj 34/19) i člana 54 stav 1 tačka 11 Statuta Glavnog grada ("Službeni list Crne Gore - opštinski propisi", broj 08/19), uz prethodnu saglasnost Vlade Crne Gore, br. \_\_\_\_\_\_\_, od \_\_\_\_\_\_\_\_2019.godine, Skupština Glavnog grada - Podgorice, na sjednici održanoj\_\_\_\_\_\_\_\_\_\_2019. godine, donijela je:

ODLUKU

o lokalnim administrativnim taksama

Predmet

Član 1

Ovom odlukom propisuju se lokalne administrativne takse za spise i radnje pred organima uprave Glavnog grada-Podgorice.

**Upotreba rodno osjetljivog jezika**

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze za fizička lica u ženskom rodu.

**Taksena tarifa**

Član 3

Lokalna administrativna taksa plaća se u visini utvrđenoj Tarifom koja je sastavni dio ove odluke ( u daljem tekstu: Taksena tarifa ).

**Pripadnost prihoda od takse**

Član 4

Uplata takse propisane ovom odlukom vrši se u skladu sa propisom kojim se uređuje način uplate javnih prihoda.

**Shodna primjena**

Član 5

U pogledu taksenog obveznika, nastanka taksene obaveze, osnovice za utvrđivanje takse, utrđivanja vrijednosti predmeta naplate takse, plaćanja taksene obaveze, povraćaja takse, zastarijevanja, prinudne naplate, kamate, oslobađanja od plaćanja,usklađivanje visine takse i za sve ostalo što nije propisano ovom odlukom primjenjuje se Zakon o administrativnim taksama i zakon kojim se uređuje poreski postupak.

Član 6

Za takse koje nijesu utvrđene Taksenom tarifom primjenjivaće se Zakon o administrativnim taksama.

Prelazne odredbe

Član 7

Za spise i radnje za koje je taksena obaveza nastala do dana stupanja na snagu ove odluke naplatiće se taksa koja je bila propisana u trenutku nastanka taksene obaveze.

Član 8

Tarife iz Tarifnog broja 17 primjenjivaće se do stupanja na snagu Programa postavljanja privremenih objekata, u skladu sa zakonom kojim se uređuje planiranje prostora i izgradnja objekata.

**Prestanak važenja**

Član 9

Danom stupanja na snagu ove odluke prestaje da važi Odluka o lokalnim administrativnim taksama ("Službeni list Republike Crne Gore-opštinski propisi", br. 04/04 i 07/04 i "Službeni list Crne Gore-opštinski propisi", br. 24/09 i 13/12).

Stupanje na snagu

Član 10

Ova odluka stupa na snagu danom objavljivanja u "Službenom listu Crne Gore-opštinski propisi".

Broj: \_\_\_\_\_\_\_\_\_\_\_\_

Podgorica, \_\_\_\_\_\_\_\_\_ 2019. godine

**SKUPŠTINA GLAVNOG GRADA-PODGORICE**

**PREDSJEDNIK SKUPŠTINE,**

dr Đorđe Suhih

TARIFA

za lokalne administrativne takse

Svi novčani iznosi su iskazani u eurima (€).

I PODNESCI

Tarifni broj 1

Za zahtjev, molbu, predlog, prijavu i drugi podnesak ako ovom odlukom nije drugačije propisano……………………………………………………………………. 2,00.

NAPOMENA:

* Taksa po ovom tarifnom broju ne plaća se za urgencije kojima stranka zahtijeva brže postupanje po ranije podnijetom zahtjevu.
* Taksa po ovom tarifnom broju ne plaća se za zahtjeve za ostvarivanje prava na premije i regrese (podsticanje poljoprivredne proizvodnje).

Tarifni broj 2

Za žalbe protiv rješenja koje donosi organ uprave Glavnog grada…………….. 3,00.

NAPOMENA:

* Taksa po ovom tarifnom broju plaća se za žalbe protiv rješenja donesenih po službenoj dužnosti i po zahtjevu stranke, ako ovom odlukom nije drukčije propisano.

II OPOMENA

Tarifni broj 3

Za opomenu kojom se obveznik poziva da plati taksu…………………………..2,00.

III RJEŠENJA

Tarifni broj 4

Za sva rješenja organa uprave Glavnog grada za koja nije propisana posebna

taksa ……………………………………………………………………………………3,00.

NAPOMENA:

* Ako se donosi jedno rješenje po zahtjevu više lica, taksa po ovom tarifnom broju se plaća onoliko puta koliko ima lica kojima se rješenje uručuje.

Tarifni broj 5

Za žalbu protiv rješenja poreskog organa uprave Glavnog grada donijetog u poreskom postupku u prvom stepenu…………………………………………………. 8,00.

Za poreske akte koje donosi poreski organ uprave Glavnog grada u postupku po zahtjevu stranke……………………………………………………………………… 10,00.

**Tarifni broj 6**

Na uložene vanredne pravne ljekove...................................................................20,00.

IV UVJERENJA

Tarifni broj 7

Za uvjerenja koja izdaju organi uprave Glavnog grada ….……………………. 3,00.

Tarifni broj 8

Za izvode iz javnih evidencija koje vode organi uprave Glavnog grada, osim za izvode iz tačke 1. 2. i 3., tarifnog broja 13. ……………………………………………3,00.

V OVJERE I PREPISI

Tarifni broj 9

Za ovjeru potpisa, prepisa ili autentičnosti rukopisa (od svakog polutabaka orginala)……………………………………………………………………………….. 2,00.

Za ovjeru prevoda plaća se 30% od takse iz stava 1 ovog tarifnog broja.

NAPOMENA:

* Polutabakom, u smislu ove odluke, smatra se list hartije od dvije strane normalnog kancelarijskog formata ili manjeg.
* Ako je rukopis, odnosno prepis čija se ovjera vrši pisan na stranom jeziku, plaća se dvostruka taksa iz ovog tarifnog broja.

Tarifni broj 10

Za ovjeru punomoćja, saglasnosti, ličnih izjava (izjava o kućnoj zajednici, potvrda o životu i sl.)..............................………………………………………………………….3,00.

Tarifni broj 11

Za ovjeru cjenovnika…………………………………………………………… 3,00.

Tarifni broj 12

Za ovjeru ugovora……………………………………………………………… 3,00.

VI TAKSE IZ OBLASTI OPŠTE UPRAVE

Tarifni broj 13

Za izvod iz matičnog registra vjenčanih…………………………………………. 2,00.

Za izvod iz matičnog registra vjenčanih na internacionalnom obrascu………….. 7,00.

Za naknadni upis braka u matični registar vjenčanih …………………….……... 7,00.

Za zaključenje braka u službenim prostorijama………………………………... 20,00.

Za zaključenje braka van službenih prostorija……………….……………..… 100,00.

**VII TAKSE IZ OBLASTI PLANIRANJA PROSTORA I IZGRADNJE OBJEKATA I ZAŠTITE ŽIVOTNE SREDINE**

Tarifni broj 14

Za rješenje kojim se odobrava pretvaranje zajedničkih ili posebnih djelova stambene zgrade u poslovni prostor, odnosno stan…………………………………………… 50,00.

Tarifni broj 15

Za rješenje kojim se odobrava izgradnja pomoćnog objekta (garaže, ostave, ograde i sl.)…………………………………………………………………………………… 20,00.

Tarifni broj 16

Za izdavanje rješenja u postupku procjene uticaja na životnu sredinu, i to za:

1. rješenje o potrebi izrade Elaborata procjene uticaja na životnu sredinu……... 20,00.

2. rješenje o obimu i sadržaju Elaborata o procjeni uticaja na životnu sredinu…. 20,00.

3. rješenje o davanju saglasnosti na Elaborat o procjeni uticaja na životnu

sredinu…………………………………………………………………………... 20,00.

VIII TAKSE IZ KOMUNALNE OBLASTI

Tarifni broj 17

Za izdavanje urbanističkih odnosno tehničkih uslova za postavljanje privremenih objekata utvrđenih Programom privremenih objekata, i to:

Za akt kojim se odobrava postavljanje:

1. pokretnih privremenih objekata……………………………………………. 10,00.

2. ostalih vrsta privremenih objekata………………………………………….. 50,00.

**Tarifni broj 18**

Za akt kojim se odobrava postavljanje ili zamjena firme ili natpisa.................. 10,00.

Tarifni broj 19

Za rješenje kojim se odobrava postavljanje reklamnih i oglasnih panoa, uređaja i sl. na fasadi i krovu objekta ..........................................................................................50,00

Tarifni broj 20

Za rješenje kojim se odobrava privremeno postavljanje ograde……………… 20,00.

Tarifni broj 21

Za rješenje kojim se odobrava postavljanje urbanog mobilijara na javnim površinama-zaštitno ukrasnih stubića, zaštitne ograde, žardinjere, klupe, tende, suncobrani, rampe, oprema za dječja igrališta i sl………………………………………………… 10,00.

Napomena: Taksu po ovom tarifnom broju ne plaćaju javne službe čiji je osnivač Glavni grad.

Tarifni broj 22

Za rješenje kojim se odobrava raskopavanje javnih površina (parkova, park šuma, otvorenih pijaca, rijeka i potoka, uličnih travnjaka i dr.)……………………………. 10,00.

Tarifni broj 23

Za akt kojim se odobrava deponovanje građevinskog materijala na javnim površinama radi izvođenja radova……………………………………………….. 10,00.

Tarifni broj 24

Za akt kojim se vrši obilježavanje novootvorenih ulaza na stambenim, odnosno poslovnim zgradama …………………………………………………………………...5,00.

**Tarifni broj 25**

Za akt kojim se daje saglasnost za upis u registar sakupljača, odnosno prevoznika otpada ............................................................................................................................20,00.

**Tarifni broj 26**

Za akt kojim se daje saglasnost na plan upravljanja građevinskim otpadom iz okvira nadležnosti organa lokalne uprave............................................................................... 20,00.

IX TAKSE IZ OBLASTI SAOBRAĆAJA

Tarifni broj 27

Za rješenje kojim se izdaje licenca za obavljanje prevoza putnika i tereta…… 10,00.

Tarifni broj 28

Za rješenje kojim se odobrava vanredni prevoz ………………………………...5,00.

Tarifni broj 29

Za davanje saglasnosti za priključenje prilaznog puta na opštinski i nekategorisani put u opštoj upotrebi ……………………………………………………………...…..20,00.

**Tarifni broj 30**

Za davanje saglasnosti za postavljanje cjevovoda, vodovoda, kanalizacije, električnih, telefonskih i telegrafskih vodova na opštinskom i nekategorisanom putu u opštoj upotrebi................................................................................................................20,00

**Tarifni broj 31**

Za davanje saglasnosti za izgradnju komercijalnih objekata kojima je omogućen prilaz sa opštinskog i nekategorisanog puta u opštoj upotrebi .....................................50,00

**Tarifni broj 32**

Za rješenje kojim se odobrava raskopavanje javnih površina namijenjenih za saobraćaj vozila i pješaka (ulica, kolovoza, trotoara, staza, šetališta, trgova i dr.)........30,00

**Tarifni broj 33**

Za rješenje kojim se odobrava postavljanje urbanog mobilijara (žardinjera, zaštitno-ukrasnih stubića, zaštitnih ograda, klupa, tendi, suncobrana, rampi i sl.) duž ulica, javnih parkirališta i garaža, autobuskih i taksi stajališta...........................................................10,00

Tarifni broj 34

Za rješenje kojim se zatvara saobraćajnica zbog izvođenja radova na objektu pored saobraćajnice…………………………………………………………………………. 10,00.

Tarifni broj 35

Za rješenje o odobravanju saobraćaja vozilima koja vrše snabdijevanje maloprodajnih i ugostiteljskih objekata u ulicama gdje se ne može odvijati saobraćaj za teretna i priključna vozila, ………………………...………………………………… 10,00.

Tarifni broj 36

Za akt kojim se odobrava rezervisanje mjesta na parkiralištu………………… 10,00.

Tarifni broj 37

Za rješenje kojim se odobrava građenje ili postavljanje privremene garaže ili privremenog parkirališta……………………………………………………………... 20,00.

X TAKSE IZ OBLASTI PREDUZETNIŠTVA

Tarifni broj 38

Za rješenja kojim se odobrava obavljanje ugostiteljske djelatnosti u poslovnim prostorijama, …………………...……………………………………………………. 30,00.

Tarifni broj 39

Za rješenja kojim se odobrava obavljanje ugostiteljske djelatnosti u privremenim objektima…………………………………………...……………………………… 20,00.

Tarifni broj 40

Za rješenje o utvrđivanju ispunjenosti minimalno-tehničkih uslova za obavljanje djelatnosti u pokretnim privremenim objektima ………………………………… 10,00.

Tarifni broj 41

Za rješenja o utvrđivanju kategorizacije ugostiteljskog objekta:

- za restorane…………………………………………………………………….. 30,00.

- za pružanje usluga smještaja fizičkih lica (soba, apartmana i kuća za odmor)... 10,00.

Tarifni broj 42

Za akt kojim se odobrava produženje radnog vremena………………………. 3,00.

Tarifni broj 43

Za ovjeru knjige prigovora u objektima i prostorima u kojima se pružaju ugostiteljske i turističke usluge……………………………………………………….. 5,00.

Tarifni broj 44

Za ovjeru knjige popisa gostiju koju vode ugostitelji koji pružaju usluge smještaja u ugostiteljskim objektima za smještaj………………………………………………….. 5,00.

Tarifni broj 45

Za ovjeru knjige popisa gostiju koju vode fizička lica koja pružaju ugostiteljske usluge u domaćinstvu…………………………………………………………………. 5,00.

**Tarifni broj 46**

Za akt o obavljanju djelatnosti van poslovnih prostorija....................................10,00.

X I TAKSE IZ OBLASTI POLJOPRIVREDE I VODOPRIVREDE

Tarifni broj 47

Za izdavanje rješenja o utvrđivanju ispunjenosti uslova i načina ostvarivanje prava na vodu, i to:

Za utvrđivanje vodnih uslova…………………………………...…………… ..80,00.

Za utvrđivanje vodne saglasnosti………………………………………………80,00.

Za izdavanje vodne dozvole…………………………………………………. 200,00.

Tarifni broj 48

Za rješenje o prenamjeni poljoprivrednog zemljišta………………………….. 50,00.

**OBRAZLOŽENJE**

**PRAVNI OSNOV**

Pravni osnov za donošenje Odluke o lokalnim administrativnim taksama sadržan je u odredbama Zakona o administrativnim taksama ("Službeni list Crne Gore", broj 18/19), Zakona o lokalnoj samoupravi („Službeni list Crne Gore“, broj 34/19) i Statuta Glavnog grada ("Službeni list CG - opštinski propisi", broj 08/19).

Član 4 Zakona o administrativnim taksama propisuje da tarifu za administrativne takse iz nadležnosti opštine, Glavnog grada, opština u okviru Glavnog grada i Prijestonice utvrđuje nadležni organ opštine, uz saglasnost Vlade Crne Gore.

Član 38 stav 1 alineja 8 Zаkоnа о lоkаlnој sаmоuprаvi propisuje da skupština uvodi i utvrđuje opštinske poreze, takse, naknade i druge sopstvene prihode.

Član 54 stav 1 alineja 11 Statuta Glavnog grada propisuje da Skupština uvodi i utvrđuje opštinske poreze, takse, naknade i druge sopstvene prihode, a član 60 stav 1 propisuje akta koja Skupština donosi u vršenju poslova iz svog djelokruga.

**RAZLOZI ZA DONOŠENJE**

Skupština Crne Gore je dana 6 marta donijela Zakon o administrativnim taksama. Članom 24 Zakona je propisano da su opštine dužne da svoje propise usaglase sa istim do 31.07.2019. godine, pa se pristupilo izradi predložene odluke.

SADRŽAJ ODLUKE

Ovom odlukom je utvrđen predmet, upotreba rodno osjetljivog jezika, da se visina lokalne administrativne takse utvrđuje Taksenom tarifom, da prihod od taksepripada budžetu Opštine, shodna primjena propisa za sve što nije propisano ovom odlukom, a uređeno je zakonom.

Prelaznim odredbama predložene odluke propisan je način naplate takse za spise i radnje kod organa lokalne uprave za koje je taksena obaveza nastala do dana stupanja na snagu ove odluke, kao i da će se Tarifni broj 18 primjenjivati do stupanja na snagu Programa postavljanja privremenih objekata, jer će se, saglasno rješenjima iz Zakona o planiranju prostora i izgradnji objekata, u postupku izdavanja odobrenja za postavljanje privremenih objekata vršiti naplata naknade, a u skladu sa propisom Vlade Crne Gore kojom je utvrđena visina ove naknade.

Sastavni dio odluke je i Taksena tarifa, kojom su propisani iznosi lokalne administrativne takse koja se naplaćuju za odgovarajuće spise i radnje pred organima lokalne uprave. Za spise i radnje koji su slični spisima i radnjama pred organima državne uprave, tarife su utvrđene do iznosa koje je utvrdio Zakon, a za spise i radnje koje se vrše pred organima lokalne uprave, na osnovu Zakona o lokalnoj samoupravi i drugih materijalnih propisa, a koje nije prepoznao Zakon o administrativnim taksama, utvrđene su takse u granicama koje Zakon propisuje za slične spise i radnje pred organima državne uprave.

Shodno navedenom, predlaže se Skupštini Glavnog grada da donese Odluku o lokalnim administrativnim taksama.

**I Z V J E Š T A J**

**O SPROVEDENOJ JAVNOJ RASPRAVI O**

**Nacrt odluke o lokalnim administrativnim taksama**

Zaključkom, br. 01-031/19-4398 od 03.juna 2019. godine, gradonačelnik Glavnog grada Podgorice je utvrdio Nacrt odluke o lokalnim administrativnim taksama i Nacrt odluke o lokalnim komunalnim taksamai Program javne rasprave, koja je počela 5.juna 2019. godine, u trajanju od 15 dana.

U skladu sa Programom javne rasprave, Nacrt odluke o lokalnim administrativnim taksama i Nacrt odluke o lokalnim komunalnim taksama je objavljen kao podlistak u dnevnom listu "Pobjeda" i na internet site-u Glavnog grada Podgorica http:/ [www.podgorica.me](http://www.podgorica.me) na stranici Sekretarijata za finansije (Javne rasprave), a pored toga neposredno je dostavljen odbornicima Skupštine Glavnog grada, opštini u okviru Glavnog grada Golubovci i nevladinom sektoru preko CRNVO.

Javnu raspravu u elektronskoj, pisanoj i usmenoj formi sproveo je Sekretarijat za finansije.

U toku javne rasprave, gradjanima, medijima i ostalim učesnicima data je mogućnost pisanog, elektronskog i usmenog izjašnjavanja i ocjenjivanja uspješnosti javne rasprave putem evaluacionih listića.

Centralna javna rasprava održana je u zgradi Parlamenta – sala na II spratu, 18.juna 2019. godine, sa početkom u 11,00 časova, a u istoj je učestovao 1 učesnik.

Centralnoj javnoj raspravi su u ime obradjivača prisustvovali sekretar Sekretarijata za finansije mr Miomir Jakšić sa saradnicima.

Pisane primjedbe i sugestije na Nacrt odluke o lokalnim administrativnim taksama dostavljene su od strane Unije poslodavaca Crne Gore.

***PRIMJEDBE I SUGESTIJE:***

1. Unija poslodavca Crne Gore dostavila je sljedeće primjedbe i predloge:

* izostanak obrazloženja nacrta odluke, jer bi isto otklonilo mnoge nejasnoće i nedoumice.
* važeća odluka sadrži 59 tarifnih stavova, a nacrt predviđa 48 tarifnih stavova. Predmetno nije pouzdan indikator za ocjenu validnosti predloženih rješenja.
* Tarifni broj 2 (žalba protiv rješenja) povećan je iznos sa 3 € na 4 €, što ostavlja nedoumice u odsustvu obrazloženja;
* Tarifni broj 5 (žalba protiv rješenja poreskog organa) povećan je iznos sa 5 € na 8 €, što takođe ostavlja nedoumice usljed odsustva obrazloženja.

Za poreske akte povećan je iznos sa 7 € na 10 € što nema opravdanja usled čega predlažemo vraćanje na iznos od 7 €.

* Tarifni broj 6 (vanredni pravni ljekovi) je novi tarifni broj pri čemu ostaje nedoumica u pogledu neprimjerene visine. Praksa kazuje da se isti ne koriste učestalo te da bi ih trebalo umanjiti na 10 €;
* Tarifni brojevi 11 i 12 su novouvedeni – te je problem, njihovog odnosa sa tarifnim brojem 7, nedoumicu treba otkloniti;
* Tarifni broj 17 (akta kojima se odobrava postavljanje pokretnih privremenih objekata i ostalih vrsta privremenih objekata) Neodređenost sintagme „ostalih vrsta privremenih objekata“), te tarifiranje na 50,00 € je nedopustivo budući da se ne zna šta su isti. Neodređenost i nepreciznost pravne norme, što je više svojih odluka potencirao Ustavni sud Crne Gore, se ne može smatrati obaveznom načelu vladavine prava.
* Tarifni broj 18 (odobravanje postavljanja ili zamjene firme ili natpisa) predmento znači ponovno uvođenje firmarine što je Ustavni sud prije više godina ocijenio nesaglasnim Ustavu i zakonu. Stoga ovaj tarifni broj treba brisati.
* Tarifni broj 19 (rješenjem kojim se odobrava postavljanje reklamnih i oglasnih panoa na fasadi, krovu objekta koji ne pripada Glavnom gradu) je upitan obzirom da predstavlja miješanje u pravo svojine, odnosno imovine, koje mora biti predviđeno zakonom, a ne podzakonskim aktom, a o čemu je Ustavni sud Crne Gore već donio više odluka.
* Tarifni broj 38-40 (obavljanje ugostiteljske djelatnosti u poslovnim prostorijama, te utvrđivanje ispunjenosti tehničkih uslova). U interesu je razvoja privrednih aktivnosti Glavnog grada da odnosne iznose treba prepoloviti, budući da će se kroz druge fiskalitete nadomjestiti predloženo.

***STAV OBRADJIVAČA***

Povodom dostavljenih primjedbi obrađivač je izvršio sljedeće korekcije i dao obrazloženja, kako slijedi:

* Tarifni broj 2 (za žalbe protiv rješenja) utvrđuje se iznos od 3 €.
* Povećanja u Tarifnom broju 5 (žalba protiv rješenja poreskog organa) izvršena su u skladu sa Zakonom o lokalnim komunalnim taksama.
* Tarifni brojevi 11 i 12 nijesu novouvedeni, postojali su važećom Odlukom o lokalnim administrativnim taksama ("Službeni list Republike Crne Gore-opštinski propisi", br. 04/04 i 07/07 i "Službeni list Crne Gore-opštinski propisi", br. 24/09 i 13/12).
* Tarifnim broj 18 je definisano da se za akt kojim se odobrava postavljanja ili zamjena firme ili natpisa jednokratno plaća taksa, a ne ponovno uvođenje poreza na firmu.
* Tarifni broj 19 se mijenja i glasi:

„ Za rješenje kojim se odobrava postavljanje reklamnih i oglasnih panoa, uređaja i sl. na fasadi i krovu objekta ..........................................................................50,00 “

* Iznosi utvrđeni Tarifnim brojem od 38 do 40 definisani su u skladu sa Zakonom o lokalnim komunalnim taksama.

Na centralnoj javnoj raspravi nije bilo primjedbe, predloga i sugestije.

Javnu raspravu pratili su i predstavnici medija.

***SEKRETARIJAT ZA FINANSIJE***

***GLAVNOG GRADA PODGORICA***

























